MC2 06FN PCS-Sharing the Gospel Personally/sq

[[Media:MC2_06SHD_LKN_Ndarja_e_Ungjillit_Personalisht.pdf|Shkarkojeni këtë faqe si dokument pdf]]

''Në këtë sesion, pjesëmarrësit do të mësojnë si të ndajnë Ungjillin me njerëzit e rrjetit dhe komunitetit të tyre duke përdorur broshurën “Si ta njohësh Zotin personalisht” dhe duke përdorur gjithashtu edhe një aplikacion të quajtur “Mjetet e Perëndisë”. Ata do të mësojnë një përkufizim të fokusuar te Zoti për suksesin në ungjillizim. (Romakëve 1:16)''

Shikim Pas (20-30 min)


SHËNIM: Ndajini njerëzit në grupe me nga 4-6 persona për këtë sesion. Shpërndajuni shënimet e pjesëmarrësit.

Lutje dhe Kujdes

 * Kërkojini çdo grupi të diskutojë se për çfarë janë mirënjohës gjatë kësaj jave.


 * Kërkojini çdo personi të tregojë si po ia kalon, të ndajë me grupin 1-2 kërkesa lutjeje dhe më pas të luten për njëri-tjetrin.

SHËNIM: Nëse dikush ka nevojë për më shumë ndihmë, caktoni një orar kur mund të takoheni për ta ndihmuar me nevojën që ka.

Kremtoni Besnikërinë

 * Inkurajoni llogaridhënie me dashuri, për t'iu bindur Jezusit.


 * Caktoni një drejtues grupi të vogël për të lehtësuar procesin e ndarjes mbi çfarë ndodhi kur po i besonin Zotit për qëllimet e tyre dhe për deklaratat “Unë do të _____ më datë _____”....


 * Pyetini nëse ndonjëri prej tyre ka dëshirë të ndajë për ato që diskutuan, me grupin e madh.

Dhënia e Vizionit
Jepuni vizionin mbi personin që mund të bëhen në Krishtin, ose për atë që mund të bëjë Perëndia përmes tyre.

'Fjala e Perëndisë na bën thirrje të “Pajtohemi me Perëndinë!”. Kjo është zemra e vizionit tonë, të ndihmojmë njerëzit të njohin Perëndinë. Dëshira jonë duhet të koordinohet me zemrën e Perëndisë në mënyrë që “asnjë të mos humbasë”, por të mund të shohim që ky pajtimme Perëndinë të ndodhë qindra, mijëra dhe miliona herë. Kjo është rsyej përse ne jemi këtu së bashku, për të mësuar dhe për të inkurajuar, që të jemi më të frytshëm në shërbesën e pajtimit që na është besuar. Le të vazhdojmë t’i besojmë Perëndisë që do të na përdorë!'
 * Për shembull:

Tranzicion
'Ne kemi qenë duke mësuar një metodë shërbese personale të quajtur: Lutje, Kujdes, Ndarje. Tashmë kemi mësuar si të gjejmë Personat e Paqes përmes përdorimit të Pyetjes së Mrekullueshme dhe duke treguar kujdes për njerëzit. Gjithashtu, ne kemi mësuar si të tregojmë historinë e asaj që ka bërë Jezusi në jetët tona. Tani do të mësojmë se si të tregojmë atë që ka bërë Jezusi për ne në Ungjill.'

'Ky trajnim do t’ju tregojë se si të ndani Ungjillin në dy situata të ndryshme: ndarja me individë të veçantë, si dhe ndarja në grupe të vogla në shtëpinë e Personit të Paqes. Gjatë dy javëve në vazhdim ne do të flasim mbi këto dy situata. Sot ne do të mësojmë si të ndajmë ungjillin personalisht një me një. '

Veprimtaria #1 Prezantimi i një Mjeti Ungjillizues
SHËNIM: Për këtë sesion përdorni një nga mjetet e mëposhtme:


 * Njohja e Zotit Personalisht


 * Katër Ligjet Shpirtërore


 * Aplikacioni Mjetet e Perëndisë


 * Jepini çdo pjesëmarrësi një nga mjetet ungjillizuese ose ndihmojini ata të shkarkojnë aplikacionin Mjetet e Perëndisë.


 * Caktoni një drejtues grupi të vogël dhe kërkojuni atyre t’i caktojnë çdo personi në grup 2-3 faqe të broshurës, duke përfshirë edhe veten e tyre.


 * Kërkojini çdo pjesëmarrësi të studiojë faqet që i janë caktuar, dhe të shkruajë përgjigjet e tyre për këto pyetje:


 * Çfarë ju pëlqeu më shumë? Përse?


 * Kërkojini çdo anëtari të grupit të shpjegojë verbalisht për grupin përmbajtjen e faqeve që iu caktuan, dhe të tregojë si iu përgjigj pyetjeve.


 * SHËNIM: Kërkojuni atyre të fillojnë nga faqja 1 dhe të vazhdojnë me rradhë deri në fund të broshurës.

Veprimtaria #2 Demonstrim
Trajnuesi demonstron përdorimin e mjetit ungjillizues të zgjedhur, me një vullnetar.


 * Ndalojeni demonstrimin pasi të shpjegoni rrathët, por para se të bëni pyetjet.


 * Kërkojuni pjesëmarrësve t’u përgjigjen këtyre pyetjeve në lidhje me demonstrimin.


 * Çfarë ju pëlqeu më shumë? Përse?


 * Kërkojuni disave prej pjesëmarrësve të tregojnë përgjigjet e tyre për këto pyetje, përpara të gjithë grupit.


 * Vazhdoni demonstrimin duke filluar me pyetjet e rrethit dhe duke përfunduar broshurën.


 * Bëjini të gjitha pyetjet dhe jepuni mundësi të luten.


 * SHËNIM: Rishikoni aplikacionin mbi përdorimin e Mjeteve të Perëndisë:

Përdorimi i Mjeteve të Perëndisë në Android

 Përmbledhje 

'Ju keni vëzhguar një nga mënyrat që përdorim ne për të ndarë Ungjillin me një person. Mbani mend, ne po ju sigurojmë një mënyrë që të dilni aty jashtë dhe të filloni të ndani me personat për të cilët jeni lutur dhe jeni kujdesur. Gjithmonë do të ketë shumë për të mësuar mbi mënyrat e ndarjes së Ungjillit dhe mundësi për t’u përmirësuar, por mënyra më e mirë për të arritur këtë është përmes praktikës '

'Po nga ta dimë nëse kemi qenë të suksesshëm në ndarjen e Ungjillit? [Prisni për përgjigjet e tyre] 'Suksesi në ungjillizim është thjesht marrja e iniciativës për të ndarë Krishtin me të tjerët, në fuqinë e Shpirtit të Shenjtë dhe duke ia lënë rezultatet Perëndisë. '

 Kur Dikush Thotë Po 

'Po sikur dikush të thotë Po? Çfarë duhet të bëjmë ne? Ky është një hap SHUMË i rëndësishëm, i cili na lejon të shohim shumëfishimin e Ungjillit. Ne kemi mësuar që një Person Paqeje është një person marrëdhëniesh. Ata janë të ngazëllyer dhe të gatshëm të arrijnë rrjetin e tyre të familjes dhe miqve, me lajmin e mirë të ungjillit. Pra, ndërsa po peshkojmë për Persona të Paqes, duke përdorur Pyetjen e Mrekullueshme dhe kujdesin, ne mund të ndërmarrim disa hapa të thjeshtë për t’i ndihmuar ata të fillojnë arritjen e rrjetit të tyre të marrëdhënieve. '

Më poshtë janë 3 gjëra që duhet të bëni:

'1. Pyetini ata: “Cilët janë ata persona, të cilët kanë nevojë ta dëgjojnë diçka të tillë?” Kërkojuni tyre të shkruajnë emrat e pesë miqve dhe familjarëve me të cilët mund të ndajnë broshurën apo aplikacionin. [Sigurohuni që do t’u jepni atyre kopje të broshurës, ose t’i ndihmoni të shkarkojnë Mjetet e Perëndisë.]'

2. Shpjegojuni atyre që ju dëshironi t’i ndihmoni ata të rriten në marrëdhënien e tyre me Jezusin dhe caktoni një kohë kur do të takoheni me ta për të filluar Studimin Biblik.

3. Lutuni për ta para se të largohen.

Përgatitja për Mision

 * Kërkojuni pjesëmarrësve të vazhdojnë praktikimin e ndarjes së ungjillit me një partner, duke përdorur “Si ta Njohim Perëndinë Personalisht”, “Katër Ligjet Shpirtërore” ose aplikacionin “Mjetet e Perëndisë” në telefonat e tyre.


 * Kërkojuni tyre të japin sugjerimet e tyre për partnerin dhe më pas të ndërrojnë rolet.


 * Praktikoni çfarë do të bëni nëse dikush do t'i përgjigjet PO Ungjillit.

Pjesëmarrja në Mision

 * Kërkojini çdo personi të rishikojë Listën e vet të Rrjetit dhe të shtojnë aty personat e rinj që kanë takuar.


 * Kujtojini ata të identifikojnë ndonjë person të cilit i kanë bërë pyetjen e mrekullueshme dhe i cili paraqet karakteristika të një Personi të paqes.


 * Zgjidhni 5 persona nga Lista e Rrjetit tuaj, me të cilët do të bisedoni këtë javë.


 * Ndani Ungjillin me të paktën tre prej tyre.


 * Me dy personat e mbetur vazhdoni të praktikoni një nga mënyrat e mësuara në mësimet e mëparshme.


 * Shkruani deklarata “Unë do të _____ më datë _____” dhe tregojani grupit tuaj të vogël.


 * Caktoni një kohë kur do takoheni me partnerin tuaj në dyshe.

Lutja për Misionin
Dorëzojani Perëndisë qëllimet e gjithsecilit. Kërkojini Atij të na ndihmojë të tregohemi besnikë dhe të na përdorë të nisim një lëvizje për të bërë dishepuj.

Për Studim të Mëtejshëm
Lexoni Koncepti i Transferueshëm  #5 - Si t’i Njohësh të Tjerët me Krishtin